Catharina de Alexandria
Catharina de Alexandria, secundo le tradition, es un sancta christian e virgine, que martyrisava se in le initio del quarto seculo in le manos del imperator Maxentio. Secundo su hagiographia, illa era e un princessa e un erudita note, qui deveniva un christiana circa le etate de 14 annos, e convertiva centos de personas al christianismo e martyrisava se circa le etate de dece-octo annos. Plus de 1.100 annos post le martyrio de Catharina, Jeanne d'Arc la identificava como un del sanctos qui appareva a e consiliava la.

Le Ecclesia Orthodoxe venera la como un Grande Martyre e celebra su festa le 24 o 25 novembre, dependente del tradition regional. In le Catholicismo, Catharina es traditionalmente revetite como un del Quattuordece Sanctos Auxiliatores e illa es commemorate in le Roman Martyrologio le 25 novembre.

Alcun eruditos moderne considera que le legenda de Catharina probabilemente se basava sur le vita e le assassinato del sancta virgine Dorothea de Alexandria e le philosopho greco Hypatia, con le rolo invertite de un christiana e un neo-platonista in le caso del ultime. Pro le contrario, le Encyclopedia Catholic constatar que, "Ben que hagiographos contemporanee regarda le authenticitate del varie textos continente le legenda de Sancta Catharina como plus que dubitose, isto non es pro toto intendite pro jectar mesmo le umbra de un dubita sur le existentia del sancta."
Sanctos christian
Sanctos
Sanctos catholic
Martyres christian
Martyres